**РЕПУБЛИКА СРПСКА**

**НАРОДНА СКУПШТИНА**

**З А П И С Н И К**

**са Шеснаесте редовне сједнице Народне скупштине Републике Српске,**

**одржане 28. априла и 11. маја 2021. године**

Шеснаеста редовна сједница Народне скупштине Републике Српске одржана је 28. априла и 11. маја 2021. године у Бањој Луци.

Предсједник Народне скупштине Републике Српске Недељко Чубриловић (у даљем тексту: предсједник) отворио је засједање Шеснаесте редовне сједнице и констатовао да постоји кворум и да су одсуство са сједнице најавили народни посланици Народне скупштине Републике Српске (у даљем тексту: посланици): Бранко Бутулија, Мирела Кајкут Зељковић, Милан Шврака, Недељко Гламочак, Бегија Смајић, Александар Главаш и Дарко Бабаљ.

На почетку сједнице предсједник је обавијестио присутне да ће се радити један дан и да ће *дан за гласање* бити на крају истог.

Предсједник је замолио присутне да поштују мјере које је препоручио Институт за јавно здравство Републике Српске.

У складу са чланом 127 Пословника Народне скупштине Републике Српске Клуб посланика СНСД поднио је захтјев за промјену редослиједа тачака дневног реда, и то тако да се тачке предложеног дневног реда: 3. Покретање иницијативе за разговор и дијалог између страна Републике Српске и Федерације Босне и Херцеговине, као и три конститутивна народа Срба, Хрвата и Бошњака о могућим рјешењима за Босну и Херцеговину – на приједлог Клуба посланка СНСД и 4. Разматрање писма високог представника у Босни и Херцеговини, од 27. 1. 2021. године, упућено предсједнику Народне скупштине и клубовима посланика у Народној скупштини Републике Српске, замијене са тачкама 10. и 11.

***Приједлог Клуба посланика СНСД усвојен је са 59 гласова ''за'', ниједним ''против'' и ниједан посланик се није ''уздржао''од гласања.***

Других приједлога за измјену или допуну дневног реда није било.

Посланици су усвојили

**ДНЕВНИ РЕД**

1. Посланичка питања и одговори – Актуелни час;
2. Избор предсједника Уставног суда Републике Српске – приједлог предсједника Републике;
3. Приједлог закона о стицању статуса самосталног умјетника и самосталног стручњака у култури;
4. Нацрт закона о стратешком планирању и управљању развојем у Републици Српској;
5. Нацрт закона о измјенама и допунама Закона о тржишту хартија од вриједности;
6. Извјештај о реализацији Дугорочног програма развоја основних геолошких истраживања Републике Српске за период од 2018. до 2020. године;
7. Годишњи извјештај Омбудсмана за дјецу за 2020. годину;
8. Годишњи извјештај о резултатима активности Институције омбудсмана за људска права Босне и Херецеговине за 2020. годину;
9. Информација о обавезама које за Босну и Херцеговину и Републику Српску проистичу из процеса придруживања Европској унији са прегледом мјера и активности реализованих током 2020. године;
10. Покретање иницијативе за разговор и дијалог између страна Републике Српске и Федерације Босне и Херцеговине, као и три конститутивна народа Срба, Хрвата и Бошњака о могућим рјешењима за Босну и Херцеговину – приједлог Клуба посланика СНСД;
11. Разматрање писма високог представника у Босни и Херцеговини, од 27. 1. 2021. године, упућено предсједнику Народне скупштине и клубовима посланика у Народној скупштини Републике Српске;
12. Избор и именовања

*са* ***62 гласа ''за'', једним “против'' и ниједан посланик се није ''уздржао''од гласања.***

Затим се прешло на разматрање тачака дневног реда.

**Ад – 1: Посланичка питања и одговори – Актуелни час**

Своје учешће у оквиру ове тачке дневног реда узели су посланици: Перица Бундало, Срђан Мазалица, Душица Шолаја, Наташа Кулашинац, Горан Селак, Денис Шулић, Стево Јоксимовић, Момчило Антонић, Небојша Вукановић, Валерија Лакић, Мара Милошевић, Наташа Радуловић, Маринко Драгишић, Гордана Видовић, Ранка Перић Ромић, Миладин Станић, Љубиша Крунић, Споменка Стевановић, Томица Стојановић, Душко Ивић, Иванка Марковић, Костадин Васић, Жељка Стојичић, Раденко Чупић, Игор Жунић, Дражен Врховац, Максим Скоко, Дане Малешевић и Мирко Совиљ.

**Ад – 2: Избор предсједника Уставног суда Републике Српске – приједлог предсједника Републике**

У име предлагача уводно излагање поднијела је Ђука Хуремовић, генерални секретар Кабинета предсједника Републике.

У посланичкој расправи учествовали су: Небојша Вукановић, Миладин Станић, Перица Бундало и Душко Ивић.

Закључена је расправа.

Завршну ријеч по овој тачки дневног реда дала је Ђука Хуремовић, генерални секретар Кабинета предсједника Републике.

*У* ***дану за гласање***,28. априла 2021. године, посланици су приступили изјашњавању о Одлуци о избору предсједника Уставног суда Републике Српске.

***Џерард Селман изабран је за предсједника Уставног суда Републике Српске са 48 гласова ''за'', 14 ''против'' и ниједан посланик се није ''уздржао''од гласања.***

**Ад – 3: Приједлог закона о стицању статуса самосталног умјетника и самосталног стручњака у култури**

У име предлагача уводно излагање поднијела је Наталија Тривић, министар просвјете и културе.

У посланичкој расправи учествовала је Гордана Тешановић.

Закључена је расправа.

Завршну ријеч по овој тачки дневног реда дала је Наталија Тривић, министар просвјете и културе.

*У* ***дану за гласање***,28. априла 2021. године, посланици су приступили изјашњавању о Приједлогу закона.

***Закон о стицању статуса самосталног умјетника и самосталног стручњака у култури усвојен је са 54 гласа ''за'', ниједним ''против'' и 10 народних посланика се ''уздржало'' од гласања.***

**Ад – 4: Нацрт закона о стратешком планирању и управљању развојем у Републици** **Српској**

У име предлагача уводно излагање поднијела је Сенка Јујић, министар управе и локалне самоуправе.

У посланичкој расправи учествовали су: Јелена Тривић, Милан Радовић, Миладин Станић, Небојша Вукановић, Стево Јоксимовић и Гордана Видовић.

Закључена је расправа.

Завршну ријеч по овој тачки дневног реда дала је Сенка Јујић, министар управе и локалне самоуправе.

*У* ***дану за гласање****,*28. априла 2021. године, посланици су приступили изјашњавању о Нацрту закона.

***Нацрт закона о стратешком планирању и управљању развојем у Републици Српској усвојен је са 51 гласом ''за'', 13 ''против'' и ниједан посланик се није ''уздржао'' од гласања.***

**Ад – 5: Нацрт закона о измјенама и допунама Закона о тржишту хартија од вриједности**

У име предлагача уводно излагање поднијела је Сњежана Рудић, помоћник министра финансија.

У посланичкој расправи учествовала је Жељка Стојичић.

Закључена је расправа.

По овој тачки дневног реда није било завршне ријечи.

*У* ***дану за гласање****,*28. априла 2021. године, посланици су приступили изјашњавању о Нацрту закона.

***Нацрт закона о измјенама и допунама Закона о тржишту хартија од вриједности усвојен је са 50 гласова ''за'', 3 ''против'' и 9 народних посланика се ''уздржало'' од гласања.***

**Ад – 6: Извјештај о реализацији Дугорочног програма развоја основних геолошких истраживања Републике Српске за период од 2018. до 2020. године**

У име предлагача уводно излагање поднио је Цвјетко Сандић, замјеник директора Републичког завода за геолошка истраживања Републике Српске.

У посланичкој расправи учествовали су: Перо Петровић, Томица Стојановић, Драгослав Кабић и Костадин Васић.

Закључена је расправа.

Завршну ријеч по овој тачки дневног реда поднио је Цвјетко Сандић, замјеник директора Републичког завода за геолошка истраживања Републике Српске.

*У* ***дану за гласање****,*28. априла 2021. године, посланици су приступили изјашњавању о Закључку.

***Закључак о усвајању Извјештаја о реализацији Дугорочног програма развоја основних геолошких истраживања Републике Српске за период од 2018. до 2020. године усвојен је са 50 гласова ''за'', ниједним ''против'' и 13 народних посланика се ''уздржало'' од гласања.***

**Ад – 7:** **Годишњи извјештај Омбудсмана за дјецу за 2020. годину**

У име предлагача уводно излагање поднијела је Драгица Радовић, омбудсман за дјецу Републике Српске.

У посланичкој расправи учествовали су Гордана Видовић и Иванка Марковић.

Закључена је расправа.

Завршну ријеч по овој тачки дневног реда поднијела је Драгица Радовић, омбудсман за дјецу Републике Српске.

*У* ***дану за гласање****,*28. априла 2021. године, посланици су приступили изјашњавању о Закључку.

***Закључак о усвајању Годишњег извјештаја Омбудсмана за дјецу за 2020. годину усвојен је са 60 гласова ''за'', ниједним ''против'' и ниједан посланик се није ''уздржао'' од гласања.***

**Ад – 8: Годишњи извјештај о резултатима активности Институције омбудсмана за људска права Босне и Херецеговине за 2020. годину**

У име предлагача уводно излагање поднио је Љубинко Митровић, омбудсман за људска права Босне и Херцеговине.

У посланичкој расправи учествовао је Небојша Вукановић.

Закључена је расправа.

Завршну ријеч по овој тачки дневног реда поднио је Љубинко Митровић, омбудсман за људска права Босне и Херцеговине.

*У* ***дану за гласање****,*28. априла 2021. године, предсједник је констатовао да се Годишњи извјештај о резултатима активности Институције омбудсмана за људска права Босне и Херецеговине за 2020. годину, прима к знању.

У ***дану за гласање***, 28. априла 2021. године, одсутни су били сљедећи народни посланици: Бранко Бутулија, Мирела Кајкут Зељковић, Милан Шврака, Недељко Гламочак, Бегија Смајић, Александар Главаш, Игор Црнадак, Крсто Јандрић, Радован Вуковић, Миленко Вићановић, Соња Караџић Јовичевић, Дарко Бабаљ, Будимир Балабан, Горан Селак, Максим Скоко, Милан Тубин и Драган Чавић.

**Наставак Шеснаесте редовне сједнице**

**Народне скупштине Републике Српске, одржан 11. маја 2021. године**

Предсједник је отворио наставак Шеснаесте редовне сједнице и констатовао да постоји кворум, те да су одсуство са сједнице најавили народни посланици: Бранко Бутулија, Мирела Кајкут Зељковић, Соња Караџић Јовичевић, Драган Галић, Бегија Смајић и Обрен Марковић.

На почетку сједнице предсједник је обавијестио присутне да ће се радити док се не апсолвирају преостале тачке дневног реда, а да ће *дан за гласање* бити по окончању расправе.

Предсједник је замолио посланике да поштују мјере које је препоручио Институт за јавно здравство Републике Српске.

У наставку Шеснаесте редовне сједнице разматрале су се преостале тачке усвојеног дневног реда, и то:

1. Информација о обавезама које за Босну и Херцеговину и Републику Српску проистичу из процеса придруживања Европској унији са прегледом мјера и активности реализованих током 2020. године;
2. Покретање иницијативе за разговор и дијалог између страна Републике Српске и Федерације Босне и Херцеговине, као и три конститутивна народа Срба, Хрвата и Бошњака о могућим рјешењима за Босну и Херцеговину – приједлог Клуба посланика СНСД;
3. Разматрање писма високог представника у Босни и Херцеговини, од 27. 1. 2021. године, упућено предсједнику Народне скупштине и клубовима посланика у Народној скупштини Републике Српске;
4. Избор и именовања.

**Ад – 9:** **Информација о обавезама које за Босну и Херцеговину и Републику Српску проистичу из процеса придруживања Европској унији са прегледом мјера и активности реализованих током 2020. године**

У име предлагача уводно излагање поднио је Златан Клокић, министар за европске интеграције и међународну сарадњу.

У посланичкој расправи учествовали су: Јелена Тривић, Срђан Мазалица, Гордана Видовић, Небојша Вукановић, Борис Спасојевић, Иванка Марковић, Игор Црнадак и Милорад Додик, члан Предсједништва БиХ из реда српског народа.

Закључена је расправа.

Завршну ријеч по овој тачки дневног реда поднио је Златан Клокић, министар за европске интеграције и међународну сарадњу.

*У* ***дану за гласање****,*11. маја 2021. године, посланици су приступили изјашњавању о Закључку.

***Закључак о усвајању Информације о обавезама које за Босну и Херцеговину и Републику Српску проистичу из процеса придруживања Европској унији са прегледом мјера и активности реализованих током 2020. године***  **усвојен је са *49 гласова ''за'', ниједним ''против'' и 3 народна посланика су се ''уздржала'' од гласања.***

**Ад – 10:** **Покретање иницијативе за разговор и дијалог између страна Републике Српске и Федерације Босне и Херцеговине, као и три конститутивна народа Срба, Хрвата и Бошњака о могућим рјешењима за Босну и Херцеговину – приједлог Клуба посланика СНСД**

У име предлагача уводно излагање поднио је Игор Жунић, предсједник Клуба посланика СНСД.

У посланичкој расправи учествовали су: Милорад Додик, члан Предсједништва БиХ из реда српског народа, у складу са чланом 132, став 1, тачка 5 Пословника за дискусију су се пријавили: Миладин Станић, Споменка Стевановић, Сенад Братић, Душко Ивић, те Радован Вишковић, предсједник Владе, Милан Радовић, Јелена Тривић, Срђан Мазалица, Игор Црнадак, Борис Спасојевић, Давор Шешић, Недељко Гламочак, Далибор Стевић, Будимир Балабан, Гордана Видовић, Небојша Вукановић, Мирко Совиљ и Дражен Врховац.

Закључена је расправа.

Завршну ријеч по овој тачки дневног реда поднио је Игор Жунић, предсједник Клуба посланика СНСД.

*У* ***дану за гласање****,*11. маја 2021. године, посланици су приступили изјашњавању о закључцима клубова посланика СНСД, НДП-НПС, ДЕМОС, УС, СП и самосталног посланика Небојше Марића:

1. Народна скупштина Републике Српске констатује да је од потписивања Општег оквирног споразума за мир у БиХ дошло до недопустивог прекрајања и кршења Споразума, а нарочито Анекса ИВ, Устава БиХ.
2. Народна скупштина Републике Српске констатује да је Република Српска уговорна страна и да права и обавезе Републике Српске проистичу из међународног уговора – Општег оквирног споразума за мир у Босни и Херцеговини. Народна скупштина Републике Српске наглашава да се БиХ састоји од два ентитета, Републике Српске и Федерације БиХ, као и три конститутивна народа, Срба, Хрвата и Бошњака.
3. Народна скупштина Републике Српске као носиоце суверенитета прихвата само ентитете и конститутивне народе у БиХ. Било какво наметање суверенитета изван тога има неуставан и антидејтонски карактер. Босна и Херцеговина посједује ограничени и изведени суверенитет који се огледа у дјеловању према трећим државама. Унутрашњи суверенитет припада Републици Српској и Федерацији БиХ.
4. Народна скупштина Републике Српске констатује да је дејтонска структура и равнотежа у БиХ нарушена и да су конститутивни народи обесправљени усљед неуставног дјеловања дијела међународне заједнице у БиХ.
5. Народна скупштина Републике Српске констатујући да је нарушена дејтонска структура БиХ и након разматрања и усвајања *Иницијативе за покретање разговора и дијалога између страна Републике Српске и Федерације БиХ, као и три конститутивна народа Срба, Хрвата и Бошњака о могућим рјешењима за БиХ*, позива Федерацију БиХ, као страну уговорницу, на свеобухватан дијалог о тренутном стању у БиХ и могућим рјешењима везаним за будућност Републике Српске и Федерације БиХ.
6. Народна скупштина Републике Српске констатује да стране у будућем свеобухватном дијалогу треба да буду Република Српска и Федерација БиХ и три конститутивна народа, Срби, Хрвати и Бошњаци.
7. Народна скупштина Републике Српске очекује од Предсједника Републике Српске да обавијести Федерацију БиХ о закључцима и ставовима Народне скупштине, те да формира преговарачки тим за вођење дијалога са Федерацијом БиХ, а у сврху постизања договора о будућности Републике Српске и Федерације БиХ. Предсједник Републике треба да обавијести Народну скупштину о спроведеним активностима.
8. Народна скупштина Републике Српске препоручује Предсједнику Републике Српске да уврсти у преговарачки тим представнике највиших органа власти Републике Српске, представнике Републике Српске у заједничким институцијама БиХ, као и представнике парламентарних странака у Народној скупштини. Народна скупштина препоручује да се у року од 30 дана формира преговарачки тим за дијалог са Федерацијом БиХ, као и да се започну активности за покретање дијалога.
9. Народна скупштина Републике Српске задужује Преговарачки тим да сачини оперативни план рада и да Народну скупштину извјештава редовно о проведеним активностима.
10. Ови закључци ступају на снагу даном доношења.

Закључци су **усвојени са *47 гласова ''за'', ниједним ''против'' и 2 народна посланика су се ''уздржала'' од гласања.***

**Ад – 11:** **Разматрање писма високог представника у Босни и Херцеговини, од 27. 1. 2021. године, упућено предсједнику Народне скупштине и клубовима посланика у Народној скупштини Републике Српске**

Уводно излагање поднио је предсједник и прочитао усаглашене закључке свих клубова посланика, а које су потписали сљедећи предсједници клубова: СНСД, НДП-НПС, ДЕМОС, ДНС, УС и СП.

Приједлог Колегијума Народне скупштине Републике Српске, а у складу са чланом 131, став 1 Пословника, предсједник је дао на изјашњавање да се о овој тачки дневног реда не отвара расправа, који је усвојен са ***50 гласова ''за'', ниједним ''против'' и ниједан посланик се није ''уздржао'' од гласања.***

*У* ***дану за гласање****,*11. маја 2021. године, посланици су приступили изјашњавању о усаглашеним закључцима:

1. Народна скупштина Републике Српске констатује да је функција високог представника у БиХ уведена анексом X Дејтонског мировног споразума, који је потписала и Република Српска, те да високи представник не може ни у којем случају бити надређен Републици Српској.
2. Народна скупштина Републике Српске одбацује „бонска овлашћења“ и констатује да је високи представник изашао из правног оквира свог дјеловања, који је утврђен Анексом X Дејтонског мировног споразума јер је противуставно, незаконито и без ограничења присвојио законодавна, извршна и судска овлашћења, кршењем основних људских права и међународних инструмента за њихову заштиту, коришћењем тзв. „бонских овлашћења“. Такво дјеловање високог представника је противуставно и противправно.
3. Народна скупштина Републике Српске одбацује захтјев високог представника и даје подршку одлукама које је донио Одбор за обиљежавање 25. годишњице постојања и рада Народне скупштине Републике Српске (1991-2016).

Закључци су **усвојени са *53 гласа ''за'', ниједним ''против'' и ниједан посланик се није ''уздржао'' од гласања.***

**Ад – 12: Избор и именовање**

Предсједник Комисије за избор и именовање Радован Вуковић, поднио је извјештаје о:

* разматрању приједлога кандидата за разрјешење директора Агенције за осигурање Републике Српске;
* разматрању приједлога кандидата за избор вршиоца дужности директора Агенције за осигурање Републике Српске.

У посланичкој расправи су учествовали: Душко Ивић, Александар Главаш, Недељко Гламочак и Небојша Вукановић.

Закључена је расправа.

Завршну ријеч по овој тачки дневног реда дао је Радован Вуковић, предсједник Комисије за избор и именовање.

*У* ***дану за гласање***, 11. маја 2021. године, посланици су приступили изјашњавању о одлукама:

* Одлука о разрјешењу Славена Дујаковића дужности директора Агенције за осигурање Републике Српске усвојена је са 4***7 гласова ''за'', 8 ''против'' и ниједан посланик се није ''уздржао'' од гласања.***
* Одлука о избору Драженке Јањанин за вршиоца дужности директора Агенције за осигурање Републике Српске усвојена је ***са 48 гласова ''за'', 4 ''против'' и 2 народна посланика су се ''уздржала'' од гласања.***

*У* ***дану за гласање****,*11. маја 2021. године, одсутни су били сљедећи народни посланици: Обрен Марковић, Крсто Јандрић, Андреа Дорић, Саво Вулић, Горан Селак, Максим Скоко, Милан Тубин, Драган Галић, Дарко Бабаљ, Бранко Бутулија, Небојша Вукановић, Соња Караџић Јовичевић, Миладин Станић, Давор Шешић, Иванка Марковић, Милан Радовић, Сенад Братић, Един Рамић и Бегија Смајић.

Овим је окончан рад по дневном реду Шеснаесте редовне сједнице Народне скупштине Републике Српске.

У складу чланом 174, став 10 Пословника, саставни дио овог записника је стенограм од 304 странице, тонски и видео-запис Шеснаесте редовне сједнице Народне скупштине Републике Српске.

**ГЕНЕРАЛНИ СЕКРЕТАР ПРЕДСЈЕДНИК**

**НАРОДНЕ СКУПШТИНЕ НАРОДНЕ СКУПШТИНЕ**

***Небојша Згоњанин Недељко Чубриловић***